钦定古今图书集成/明伦汇编/氏族典/第262卷 > 王难得
## 钦定古今图书集成/明伦汇编/氏族典/第262卷 > 王难得

按《唐书王难得传》：“难得，沂州临沂人。父思敬，少隶军，
试太子宾客。难得工骑射，天宝初，为河源军使。吐蕃
赞普子郎支都者，恃趫敏，乘名马宝鞍，略阵挑战，无
敢校者。难得怒，挟矛駷马驰，支都不暇斗，直斩其首。
元宗壮其果，召见，令殿前乘马挟矛作刺贼状，大悦，
累授金吾将军。从哥舒翰击吐蕃，至积石，掳吐谷浑”
王子悉《弄参》及悉《颊藏》而还。肃宗在灵武，军赏乏，难
得上家赀助军。试卫尉卿。俄领兴平军及凤翔兵马
使，收京师。方战，矢著眉，披肤鄣目，乃拔箭断肤，殊死
前斗，血蔑而不已，帝嘉之。从郭子仪攻相州。累封琅
邪郡公。宝应二年卒，赠潞州大都督。子子颜。